שלושה רוכבי אופניים ממדינות ארצות הברית וקנדה משתתפים במרוץ אופניים בלונדוןמרוץ האופניים בלונדון
**קלאסיקת לונדון-סארי** (באנגלית: **London–Surrey Classic**) היה מרוץ אופניים חד-יומי שהתחיל בלונדון עבר באזור גבעי במחוז סארי, שב למרכז לונדון והסתיים במאל. המרוץ היה חלק מפסטיבל אופניים בן יומיים שנערך בלונדון. המרוץ נוסד בשנת 2011, אז ניצח בו מרק קוונדיש המקומי. בשונה משאר המרוצים החד יומיים, המרוץ כלל גם קטגוריית מאיצים ואת קטגוריית מלך ההר. המנצח האחרון במרוץ במהדורה של 2019 הוא אליה ויוויאני. בשנת 2012 לא התקיים מרוץ עקב אולימפיאדת לונדון.

החל משנת 2017, היה המרוץ חלק מסבב מרוצי הוורלד טור. לאחר שהמרוץ לא התקיים במשך שנתיים רצופות, ב-2020 וב-2021, כתוצאה ממגפת הקורונה בממלכה המאוחדת, ולאחר שהתמיכה הכספית של מחוז סארי ושל נותנת החסות למרוץ פרודנשיאל הופסקו, הודיעו המארגנים על ביטול סופי של המרוץ ועל התמקדות באירועי "RideLondon" האחרים.

היסטוריה
--------

המרוץ החל ב-2011, כשנערך כמרוץ מבחן וניסוי לקראת מרוץ הכביש באולימפיאדת לונדון שעמדה להיערך כעבור שנה. המרוץ דורג על ידי ה-UCI בדרגה 1.2, השתתפו בו נבחרות לאומיות וניצח בו הבריטי מרק קוונדיש. במשחקים האולימפיים התקיים מרוץ הכביש האולימפי על בסיס אותו מסלול (עם מספר רב יותר של הקפות במסלול הסיבובי המצוי בסארי) וניצחו בו אלכסנדר וינוקורוב בין הגברים ומריאנה ווס בין הנשים. בסיום המשחקים האולימפיים הכריז ראש עיריית לונדון, בוריס ג'ונסון, על יצירת האירוע "RideLondon", המשלב מספר אירועי רכיבת אופניים עממיים ותחרותיים וכולל גם את מרוץ הנשים (נכון ל-2019, נקרא RideLondon Classique) ומרוץ הגברים, קלאסיקת לונדון-סארי, החותם את אירועי "RideLondon". המרוץ קיבל בשנותיו הראשונות דירוג 1.1 של ה-UCI ומ-2017 ועד 2019 היה בדירוג של מרוץ UCI World Tour.

חברת הביטוח והפיננסים הבריטית, פרודנשיאל (אנ'), הייתה נותנת החסות לכל אירועי "RideLondon" החל מתחילת המפעל ב-2013 ועל כן שמו הרשמי של המרוץ הוא "**Prudential RideLondon-Surrey Classic**".

מנצחים
------

### כללי

| שנה | רוכב | קבוצה |
| --- | --- | --- |
| 2011 | בריטניהבריטניה מרק קוונדיש | נבחרת בריטניה |
| **לא התקיים המרוץ עקב אולימפיאדת לונדון** |
| 2013 | צרפתצרפת ארנו דמאר | FDJ |
| 2014 | בריטניהבריטניה אדם בלייט | NFTO |
| 2015 | לוקסמבורגלוקסמבורג ז'מפי דרוקר | BMC |
| 2016 | בלגיהבלגיה תום בונן | קוויק סטפ |
| 2017 | נורווגיהנורווגיה אלכסנדר קריסטוף | קטיושה |
| 2018 | גרמניהגרמניה פסקל אקרמן | בורה–הנסגרוהה |
| 2019 | איטליהאיטליה אליה ויוויאני | קוויק סטפ |

### מאיצים

| שנה | רוכב | קבוצה |
| --- | --- | --- |
| 2013 | הולנדהולנד ראמון סינקלדם | ארגוס–שימאנו |
| 2014 | הולנדהולנד סטיבן למרטנק | ג'איינט–שימאנו |
| 2015 | בריטניהבריטניה פיטר ויליאמס | ONE Pro Cycling |
| 2016 | ספרדספרד ג'ונתן לאסטרה | קאחה רוראל |
| 2017 | איטליהאיטליה מטאו טרנטין | קוויק סטפ |
| 2018 | איטליהאיטליה מנואלה בוארו | בחריין מרידה |

### מלך ההר

| שנה | רוכב | קבוצה |
| --- | --- | --- |
| 2013 | הולנדהולנד ראמון סינקלדם | ארגוס–שימאנו |
| 2014 | בריטניהבריטניה סטיב לאמפייר | Velosure–Giordana |
| 2015 | בריטניהבריטניה אריק רסל | מדיסון ג'נסיס |
| 2016 | לוקסמבורגלוקסמבורג ז'מפי דרוקר | BMC |
| 2017 | דנמרקדנמרק מאדס וורץ שמידט | קטיושה |
| 2018 | צרפתצרפת אלכסיס גוז'אר | AG2R La Mondiale |
| 2019 | בריטניהבריטניה אלכס דאוסט | קטיושה |

קישורים חיצוניים
----------------

ויקישיתוף מדיה וקבצים בנושא **קלאסיקת לונדון-סארי** בוויקישיתוף
* אתר האינטרנט הרשמי של המרוץ
* קלאסיקת לונדון-סארי, ברשת החברתית פייסבוק

הערות שוליים
------------

1. ↑  London Surrey Cycle Classic (1.2)
2. ↑  RideLondon Classique confirmed as a three-day Women’s WorldTour event in 2022, Cycling Weekly, ‏8 ביוני 2021